جنوبی افغانستان میں بدامنی میں اضافہ، ہلمند میں غیر ملکی تنظیموں کے دفاتر بند

جنوبی افغانستان کے حکام نے اعلان کیا ہے کہ بعض غیرملکی تنظیموں نے ہلمند صوبے میں بدامنی میں اضافے اور طالبان کی دھمکیوں کے پیش نظر اپنے دفاتر بند کردیے ہیں۔

خبر کا کوڈ: ۴۲۵۷۶۰

تاریخ: ۱۸ فروردين ۲۰۱۷ - ۱۵:۴۳

رسا نیوز ایجنسی کی تسنیم نیوز سے رپورٹ کے مطابق، صوبے ہلمند کے سرکاری حکام نے اعلان کیا ہے کہ یہ غیرملکی تنظیمیں امن و امان کی صورتحال بہتر ہونے کے بعد اپنی سرگرمیاں بحال کریں گی۔

اعداد و شمار کے مطابق اس وقت 17 ملکی اور غیر ملکی تنظیمیں صوبے ہلمند میں سرگرم عمل ہیں۔

واضح رہے کہ صوبہ ہلمند میں طالبان طویل عرصے سے فوج کے خلاف جنگ کر رہے ہیں اور اس صوبے میں طالبان کا خاصا اثرورسوخ ہے جس کی وجہ سے صوبے کے مختلف علاقوں کے شہری، طالبان کے خوف سے صوبائی صدر مقام لشکر گاہ کی جانب فرار کر رہے ہیں۔/۹۸۸/ ن۹۴۰